In nomine sanctę et individuę Trinitatis, Bartholomeo abbati de Firmitate, omniumque ceteris ejusdem loci fratribus, Walterus ęcclesię sancti Stephani decanus et archidiachonus, et totuis ęcclesię conventus imperpetuum. Omnibus fidelibus tam presentibus quam futuris notum fieri volumus, quod nos communi consensu capituli nostri dedimus per manum Rodulfi monachi, abbati de Firmitate, et ceteris ejusdem cenobii fratribus, et successoribus eorum imperpetuum, quicquid nos habebamus apud Chilley, et Aymastey, et Clus, eo tamen tenore, ut predicta ęcclesia de Firmitate, singulis annis, in revelatione beati Stephani, ecclesię ejusdem, decem solidos Stephaniensis monetę censuales Bisonti persolvat. Testes : Guido, abbas Cariloci; Petrus, abbas de Caritate; Lucas, abbas de Aceyo; Petrus precentor; Guido thesaurarius; Humbertus subcentor; Deodatus cardinalis presbyter; magister Algrinus; Karolus decanus de Amos, et capellanus de Neblans; Humbertus de Monmoreth; Hugo de Parlisia; Petrus de Cluniaco; magister Guirricus, qui hanc cartam scripsit; frater Petrus, conversus de Firmitate, et faber. Facta autem sunt hęc anno ab Incarnatione domini, Mo Co L VIo, epacta XXVIta, in vigilia revelationis sancti Stephani, in claustro ecclesię ejus Bisontii.